**TITOKZATOS LEXUS ÉRKEZIK PEKINGBEN**

**A** [**környezetbarát hibrid elektromos modelljeiről**](https://www.lexus.hu/hybrid-2/#introduction) **ismert** [**Lexus**](http://www.lexus.hu/) **titokzatos új modellről adott közre részletfotót, amelyről a japán prémium autómárka ígérete szerint április 25-én, az autóipar egyik legrangosabb ázsiai eseményén, a** [**Pekingi Autószalonon**](http://www.autochinashow.org/autochina/en/about.html) **hull le a lepel.**

A világ vezető prémium hibrid elektromos gyártója által beharangozott új modellről egyelőre semmit nem tudni, és az alábbi beharangozó is kevés konkrétummal szolgál:

*„Jóval többről van itt szó, mint egy csinos formai megoldásról: ez a vadonatúj Lexus-modell világszerte radikálisan átalakítja majd a kényelemre és luxusra vágyó vásárlók elképzeléseit. Legyen Ön is tanúja az autó globális bemutatójának 2018. április 25-én Pekingben!”*

A [Lexus](http://www.lexus.hu/) védjegyévé vált orsó formájú hűtőrács által dominált orrkiképzés mindenesetre meglehetősen látványosnak ígérkezik, ám ennyiből egyelőre azt sem lehet eldönteni, hogy vajon egy újabb SUV modellel bővül majd a márka ezen a területen meglehetősen erős portfóliója (csatlakozva a nemrég Genfben leleplezett [UX](https://www.lexus.hu/car-models/ux/#hero)-hez, és a már évek óta taroló [NX](https://www.lexus.hu/car-models/nx/#hero)-hez és [RX](https://www.lexus.hu/car-models/rx/#hero)-hez), vagy egy újabb luxuslimuzint várhatunk az ezen a területen is kategóriaelső modelleket kínáló (gondoljunk az elegáns [IS](https://www.lexus.hu/car-models/is/#hero)-re, vagy a zászlóshajó [LS](https://www.lexus.hu/car-models/ls/#hero)-re) gyártótól. Az mindenesetre valószínű, hogy nem kompakt modellre számíthatunk, ezt a szegmenst lefedi a népszerű [CT](https://www.lexus.hu/car-models/ct/#hero), és az [RC](https://www.lexus.hu/car-models/rc/#hero) sportkupé és [LC](https://www.lexus.hu/car-models/lc/#hero) szupersportkupé modellek révén sportautókból is jól áll a márka.

Annyi már most borítékolható, hogy akármi is legyen az új modell, a legújabb generációs környezetbarát hibrid elektromos hajtás biztosan elérhető benne. A márka ugyanis ma már egyetlen olyan modellt sem kínál, amelyhez ne volna rendelhető a városi forgalomban akár 50-70%-ban tisztán elektromos üzemben, károsanyagkibocsátás és fogyasztás mentesen történő közlekedést lehetővé tévő, öntöltő full hibrid hajtás, és mind Európában, mind Magyarországon 97%-ban hibrid elektromos autókat értékesít. A kérdés inkább az, hogy vajon más hajtás elérhető lesz-e a titokzatos új modellhez (és lesz-e rá egyáltalán igény), a CT luxus kompakt és az IS prémium szedánt ugyanis épp az igényekre reagálva már kizárólag környezetbarát hibrid hajtással kínálja a legzöldebbnek tartott luxusmárka.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)